Ja nüüd, sel esmaspäeval kuulutasid linnajuhid pidulikult välja Alveri auhinna võitja - kõige ilusama maja omaniku. See on traditsioonidega konkurss, mille võitja poseerib esmalt Lääne Elule oma maja ees, saab loo esiküljele  ja sooja käepigistuse. Põhitunnustus ongi kõlav ja selge väljahõiskamine: tema ja tema kodu on kõige kenamini korda tehtud! Võtke eeskuju, linlased! Aga seekord ei kõssatud preemiast avalikkusele mitte üks sõna! Ei toimetusse, ei oma kodukale, ei bns-ile või ükskõik kellele. Läänlane (Ivar) komistas selle otsa, kui küsis paar tundi enne üritust linnapeaga muid asju ajades, mis muidu uudist. Linnavalitsus linkis pärast veel Läänlase uudise oma kodukale uudiste rubriiki. Napilt jõudsime kohale ja loo lehte  suruda.